નવી દિલ્હી: દિલ્હીના મુખ્યમંત્રી અરવિંદ કેજરીવાલ હવે મુશ્કેલી અનુભવી રહ્યા છે. દિલ્હી એન્ડ ડિસ્ટ્રીક્ટ ક્રિકેટ એસોસિએશન (ડીડીસીએ) કૌભાંડમાં સંડોવણીના સંદર્ભમાં કેન્દ્રીય નાણામંત્રી અરુણ જેટલી સામે આક્ષેપો કરવામાં આવ્યા બાદ કેજરીવાલ માફી માંગે તેવી માંગ ભાજપના નેતાઓ કરી રહ્યા છે. આક્ષેપબાજીનો સામનો કરી રહેલા મુખ્યમંત્રી અરવિંદ કેજરીવાલે આજે કહ્યું હતું કે, ડીડીસીએ કૌભાંડમાં અરુણ જેટલીને ક્લીનચીટ આપવામાં આવી નથી. સાથે સાથે તેઓ માફી પણ માંગશે નહીં. આને લઇને તેમને બિલકુલ દુખ નથી. એએપીના નેતાએ ટ્વિટર પર ડીડીસીએ મામલે ભાજપની જોરદાર ઝાટકણી કાઢી હતી. બદનક્ષીનો કેસ પણ થયેલો છે.